paragraph_text: Astérix je prvi francuski satelit lansiran 26. studenog 1965. godine. Time je Francuska postala šesta država s umjetnim satelitom lansiranim u orbitu. Prije nje, to je uspjelo Sovjetskom Savezu (Sputnjik 1, 1957.), SAD-u (Explorer 1, 1958.), Velikoj Britaniji (Ariel 1, 1962.), Kanadi (Alouette 1, 1962.) te Italiji (San Marco 1, 1964.). Izvorna oznaka satelita bila je A-1 kao prvi satelit francuske vojske a kasnije je preimenovan u popularnog galskog strip junaka Astérixa.